“เจ้าสัวธนินท์” คว้าอันดับ 1 เศรษฐีไทยปี 2562 แซงหน้า “เสี่ยเจริญ”
“เจ้าสัวธนินท์” คว้าอันดับ 1 เศรษฐีไทยปี 2562 แซงหน้า “เสี่ยเจริญ”
7 มี.ค. 2562

ผู้สื่อข่าวรายงานว่า นิตยสารฟอร์บส์ (Forbes) เปิดเผยการจัดอันดับมหาเศรษฐีโลกประจำปี 2562 โดยอันดับ 1 ยังคงเป็น เจฟฟ์ เบซอส แห่ง Amazon ด้วยมูลค่าทรัพย์สิน 131,000 ล้านเหรียญสหรัฐ ตามมาด้วย บิล เกตส์ 96,500 ล้านเหรียญ และวอร์เรน บัฟเฟต 82,500 ล้านเหรียญ ขณะที่ มาร์ค ซัคเคอร์เบิร์ก แห่งเฟซบุ๊ค อยู่อันดับ 8 ทรัพย์สิน 62,300 ล้านเหรียญ
ขณะที่อันดับมหาเศรษฐีของไทยในปีนี้ นายธนินท์ เจียรวนนท์ แห่ง ซีพี ก้าวขึ้นมาเป็นอันดับ 1 (อันดับที่ 75 ของโลก) ด้วยทรัพย์สิน 15,200 ล้านเหรียญสหรัฐ แซงหน้า เจริญ สิริวัฒนภักดี แห่งเบียร์ช้าง ที่ครองอันดับ 1 เมื่อปีก่อน ซึ่งปีนี้หล่นไปอยู่อันดับ 2 ตามมาด้วย อัยยวัฒน์ ศรีวัฒนประภา แห่งคิง เพาเวอร์
อย่างไรก็ดี ในปีนี้มีชื่อของ สมพร จึงรุ่งเรืองกิจ ประธานกลุ่มบริษัทไทยซัมมิท มารดาของ นายธนาธร จึงรุ่งเรืองกิจ หัวหน้าพรรคอนาคตใหม่ เข้ามาติดอันดับที่ 27 ของมหาเศรษฐีไทยด้วย โดยมีทรัพย์สิน 1,200 ล้านเหรียญสหรัฐ ส่วน ทักษิณ ชินวัตร อยู่อันดับ 18 มีทรัพย์สิน 1,800 ล้านดอลลาร์
โดย 10 อันดับมหาเศรษฐีไทยจากการจัดอันดับของนิตยสารฟอร์บส์ประจำปี 2562 มีดังนี้
1.ธนินท์ เจียรวนนท์ (ซีพี/ธุรกิจหลากหลาย) มีทรัพย์สิน 15,200 ล้านดอลลาร์ อันดับ 75 ของโลก
2.เจริญ สิริวัฒนภักดี (เบียร์ช้าง) มีทรัพย์สิน 14,500 ล้านดอลลาร์ อันดับ 87 ของโลก
3.อัยยวัฒน์ ศรีวัฒนประภา (คิง เพาเวอร์) มีทรัพย์สิน 5,900 ล้านดอลลาร์ อันดับ 290 ของโลก
4.สุเมธ เจียรวนนท์ (ธุรกิจหลากหลาย) มีทรัพย์สิน 4,500 ล้านดอลาร์ อันดับ 424 ของโลก
5.จรัญ เจียรวนนท์ (ธุรกิจหลากหลาย) มีทรัพย์สิน 4,400 ล้านดอลลาร์ อันดับ 436 ของโลก
6.มนตรี เจียรวนนท์ (ธุรกิจหลากหลาย) มีทรัพย์สิน 4,400 ล้านดอลลาร์ อันดับ 436 ของโลก
7.สารัชถ์ รัตนาวะดี (ธุรกิจพลังงาน) มีทรัพย์สิน 4,400 ล้านดอลลาร์ อันดับ 436 ของโลก
8.วาณิช ไชยวรรณ (ไทยประกันชีวิต) มีทรัพย์สิน 3,300 ล้านดอลลาร์ อันดับ 667 ของโลก
9.ปราเสริฐ ปราสาททองโอสถ (ธุรกิจโรงพยาบาล) มีทรัพย์สิน 3,300 ล้านดอลลาร์ อันดับ 667 ของโลก
10.สมโภชน์ อาหุนัย (ธุรกิจพลังงาน) มีทรัพย์สิน 2,500 ล้านดอลลาร์ อันดับ 916 ของโลก